Mitt mara ressqet protest ġudizzjarju kontra l-istat biex jitolbu li f'pajjiżna tidħol il-kontraċezzjoni ta' emerġenza, bħall- morning after pill. Il-fondazzjoni tad-drittijiet tan-nisa saħqu li d-drittijiet tagħhom qed ikunu imminati. Din il-kampanja kienet imexxiha minn Lara Dimitrijevic li hija avukata tad-drittijiet umani. Il-protesta qed titlob li l-kontraċezzjoni ta' emerġenza tiġi liċenzjata, importata u anke mqassma Malta. Huma saħqu li l-liberta' ta' riproduzzjoni tan-niesa għandha titqis bħala dritt fundamentali. Kull mara u koppja għandu jkollhom id-dritt ta' meta huma jagħżlu li jkollom it-tfal u saħqu li dan jgħiduh numru ta' dokumenti internazzjonali. Il-paġna ta' fuq Facebook ' Emergency Contraception for Malta ' ġiet introdotta propju llum u kellha rispons tajjeb ħafna, b'iżjed minn 300 like fi ftit ħin. Din il-paġna ser tkun qed tintuża biex titqajjem iżjed kuxjenza dwar id-drittijiet riproduttivi u tipromwovi kampanja favur l-introduzzjoni tal-kontraċezzjoni ta' emerġenza f'Malta. Fi stampa li tellgħu fuq il-paġna ta' facebook, huma jiddeskrivu d-differenza bejn il- morning after pill u l- abortion pill .